উপস্থিতির হার কম, পার্সেন্টেজ বাড়াতে পড়ুয়াদের দিতে হবে টাকা!

তমলুক: স্কুলে দশম শ্রেণীর ছাত্রছাত্রীদের উপস্থিতির হার কম! খাতায় কলমে উপস্থিতির পার্সেন্টেজ (Attendance Percentage) বাড়ানোর জন্যে পার্সেন্টেজ হিসেবে স্কুলকে দিতে হবে টাকা! শিক্ষকদের নিদানে তমলুকের (Tamluk) খারুই ইউনিয়ন উচ্চ বিদ্যালয়ে (Kharui Union High School) অভিভাবক ও ছাত্রছাত্রীদের বিক্ষোভ, এলাকায় উত্তেজনা

পূর্ব মেদিনীপুর জেলার তমলুক থানার খারুই ১ নাম্বার গ্রাম পঞ্চায়েতের খারুই ইউনিয়ন উচ্চ বিদ্যালয়ে ২০০ জন দশম শ্রেণীর বেশির ভাগ ছাত্র ছাত্রীর উপস্থিতিতে হার কম। তাই স্কুলের পক্ষ থেকে ছাত্র ছাত্রীদের কাছে ফাইন স্বরূপ পার্সেন্টেজ হিসেবে কারোর কাছে ৫০০ টাকা কারোর কাছে ৪০০ টাকা কারোর কাছে ৩০০ টাকা জরিমানা চাওয়া হয়। বলা হয় ১০ শতাংশ পার্সেন্টেজ বাড়াতে হলে ১০০, ২০ শতাংশের জন্যে ২০০ টাকা দিতে হবে। বেশ কিছু ছাত্র ছাত্রী ভয়ে টাকাও দিয়ে দেয়। আবার অনেকে ছাত্র ছাত্রী টাকা না দিয়ে স্কুলের প্রধান শিক্ষককে লিখিত ভাবে জরিমানার টাকা মকুব করে দেওয়ার জন্য আবেদন জানান।

সেই আবেদনে সাড়া না দেওয়ায় আবার বেশ কিছু ছাত্র ছাত্রী খারুই ১ নাম্বার এর প্রধানকে লিখিত দেয়। আরও অভিযোগ, একাধিক শিক্ষক ছাত্র ছাত্রীদের বাবা তুলে কথা বলা, বাজে কথা বলা সহ একাধিক অভিযোগ তুলে।

আরও পড়ুন- অবসরের পরেও নিয়মিত স্কুলে আসেন দিদিমণি

আজ স্কুল চলাকালীন অবিভাবক ও দশম শ্রেণীর ছাত্র ছাত্রীরা বিক্ষোভ দেখায়। স্কুলে উত্তেজনা সৃষ্টি হয়। তবে স্কুলের সহকারি প্রধান শিক্ষক সব অভিযোগ অস্বীকার করেছে।

খারুই ১ নাম্বার গ্রাম পঞ্চায়েতের প্রধান সেক সেরাজুল ইসলাম বলেন খারুই ইউনিয়ন উচ্চ বিদ্যালয়ের বেশ কিছু ছাত্র ছাত্রী তার কাছে লিখিত অভিযোগ জানিয়ে ছিলো। ব্যাপারটি মিটিয়ে দেওয়ার আশ্বাস দিয়েছেন ছাত্রছাত্রীদের।

দেখুন আরও খবর-